בוקר טוב , אדוני נשיא מדינת ישראל . אתה לא יכול להתחיל להבין איזה אושר נפל בחלקי כאשר צפיתי בזכייתך בתפקיד הלאומי במדינה . אני חייבת לומר לך לפני הכל , שאישית בשל המיאוס שיצר קודמך בתפקיד , למרות היוקרה הרבה ( ולדעתי המזוייפת ) לה הוא זכה ברחבי עולם , הייתי בעד ביטול התפקיד הזה . הכל ובלבד שלא תחזור על עצמה תקופה זו של שבע השנים האחרונות המגיעות לקיצן . היו לי רגע חשש ודאגה בזמן הסיבוב השני שפגו עם הקראת התוצאות , תודה לאל . כפי שאמרת , אתה איש העם , אתה גם איש של ירושלים , איש של ארץ ישראל ובעיקר אתה צנוע , ענו ואהוב . אנא , אל תשית ליבך לדברים שיאמר לך הנשיא היוצא , אלא אם יהיו הם בנושאים ייצוגיים שאתה תצטרך להשלים בלית ברירה או אף לדחותם על הסף אם יהיה צורך בכך . מה שבאמת יושב לי על הלב וכנראה לאזרחים רבים וטובים , היא הפזרנות והסחטנות התקציבית של בית הנשיא שעמדה בשנת 2013 על למעלה מ - 57 מיליון ש"ח . לעומתו תקציב בית רוה"מ הוא כמו עני העומד בפתח ; ולא , אינני מזלזלת בתקציב של 6 מיליון ש"ח בשנה ויותר . אין לי ספק שגם כאן קיצוצים לא יזיקו לאף אחד ובוודאי שלא לתפעול וניהול בית רוה"מ . אל תממן על חשבון תקציב בית הנשיא את העמותות ואת מרכז פרס לשלום , או את מרכז רבין ולא אף מרכז אחר . המימון הפזרני והבזבזני הזה בא על חשבון משלם המסים . אני מקווה ובעיקר מאמינה שצניעותך תדריך את אורח חייך בבית הנשיא ותחזיר את הבית הזה להיות כמו שציינת בית עם ישראל . עלה והצלח בדרכך החדשה ! ! ! ♥